อาการคือตาแดงครับ มีจุดสีขาวเล็กๆ ในตาดำครับ ซื้อยาหยอดตา Alcon Naphcon*-A มาใช้ครับ หยอดหลับตาสัก5 นาที ตาหายแดงเลยครับ แต่สักสองชั่วโมงก็จะกลับมาแดงใหม่ครับ ต้องคอยหยอด มีอาการเหมือนตาแห้งแพ้แสง ตอนตื่นนอนจะแดงสุดครับ รบกวนขอคำปรึกษาหน่อยครับ ต้อฃใช้ยาหยอดอะไรเพิ่มไหมครับ
สวัสดีค่ะ การวินิจฉัยที่เป็นไปได้-ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา ขี้ตาสีขาว สีเขียว หรือสีเหลืองออกมาเป็นปริมาณมาก อาจเกิดจากการระคายเคืองเช่นแพ้สารเคมี หรือการไปขยี้ตา หรือการติดเชื้อไวรัสที่บริเวณตาขาว-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีตาแดงควรพบจักษุแพทย์เพื่อตรวจร่างกายทางตาให้ได้การวินิจฉัยที่แน่นอนค่ะเบื้องต้นแนะนำการไม่ไปขยี้ตาบ่อยๆ แล้วเอามือไปสัมผัสผู้อื่นต่อ เพราะหากเป็นตาแดงแบบที่ติดเชื้อไวรัสอาจทำให้มีการติดต่อได้ ถ้าคันมากรับประทานยาแก้แพ้แก้คันได้ ถ้าตาแห้ง ใช้น้ำตาเทียมหยอดได้ ในบางรายอาจให้หยอดตาด้วยยาฆ่าเชื้อแบคทีเรียเพื่อป้องกันการติดเชื้อซ้ำซ้อนแนะนำถ้าอาการไม่ดีขึ้น ยังมีตาแดงมาก ปวดตา การมองเห็นผิดปกติ ควรไปพบจักษุแพทย์เพื่อดูว่ามีการติดเชื้อ หรือมีแผลที่กระจกตาร่วมด้วยหรือไม่